text: Politiet: Lad dig ikke inspirere af Danmarks Hurtigste Bil
  06 juni 2014 kl. 11.50
  Fra i dag skal Danmarks hurtigste bil kåres i Vandel. Politiet advarer tilskuerne om, at de ikke skal køre for hurtigt selv.
  Danmarks Hurtigste Bil bliver her i pinsen kåret på Vandel flyveplads.
  Sydøstjyllands Politi er til stede ved arrangementet for at sikre, at der ikke opstår problemer - og at ingen lader sig inspirere til at glemme færdselsloven.
  Kåringen trækker tusindvis af tilskuere, alle i bil. Politiet advarer derfor om, at der kan opstå kødannelse på de små veje i området.
  